recursal/SuperWikiNEXT-32B huggingface dataset:
**Gamzat-bek** (Arab: حمزة بكcode: ar is deprecated ) = Ḥamzah Bek, Bahasa Avar: ХIазмзат Бек, Bahasa Chechen: Ẋamzat Bek = Ḥamzat Bek; (Rusia: Гамзат-бекcode: ru is deprecated ), Hamza-Bek, (1789 — October 1(September 19), 1834) ialah imam kedua Imamiah Caucasus, menggantikan Ghazi Mollah yang meninggal duia pada tahun 1832.

Gamzat-bek anak seorang bek (ketua) kaum Avar. Beliau didik di bawah penyeliaan para ulama Islam dan menjadi pengikut tarikat sufi. Pada Ogos 1834, Gamzat-bek melancarkan serangan terhadap para khan Avar yang menyokong kerajaan Rusia, dan yang bersikap bermusuhan terhadap pergerakan sufi. Beliau berjaya menawan ibu negeri Avar, Khunzakh dan melaksanakan hukuman mati terhadap pemerintah wanita (Khanum) bandar Khunzakh, Pakhubike bersama anak-anak lelakinya. Dalam tempoh masa 18 bulan, Gamzat-bek aktif menentang pihak Rusia. Penyokong-penyokong khan Avar, termasuk Haji Murad, berkomplot menentang Gamzat-bek dan membunuhnya. Karya Leo Tolstoy, *Haji Murat* didasarkan ke atas kejadian ini. Imam Syamil menjadi imam ketiga Dagestan selepas kematian Gamzat-bek.

Nota istilah
------------

#### Khanum

* **Khanum** (Turki: *Hanım*code: tr is deprecated , Azeri: *Xanım*code: az is deprecated , Parsi: خانمcode: fa is deprecated ) ialah terbitan feminin daripada Khan. Khususnya dalam bahasa-bahasa keluarga bahasa *Turkic*, perkataan ini membawa makna permaisuri seorang Khan, atau, dalam beberapa tradisi dipanjangkan sebagai gelaran sapaan wanita.

Bacaan lanjut
-------------

* Kaziev, Shapi. Imam Shamil. "Molodaya Gvardiya" publishers. Moscow, 2001, 2003, 2006, 2010
Ganache coklat dituangkan ke dalam mangkuk
**Ganache** [ganaʃ, ga.nasy] ialah suatu sebatian diperbuat daripada coklat dan krim untuk tujuan mengisi atau menghias mahupun sos dalam memasak pencuci mulut seperti pastri.

Ia mula dicatat seawal tahun 1869 sebagai suatu trufel coklat dihasilkan di Paris, Perancis bernama *crème ganache* oleh seorang pakar bakar bernama Maison Siraudin pada tujuh tahun lepas, ia dikatakan terhasil pada tahun sama suatu persembahan komedi vaudeville *Les Ganaches* ("The Chumps") nukilan Victorien Sardou dilangsungkan.

Persediaan
----------

Ganache biasanya dibuat dengan memanaskan krim dan coklat cincang yang bernisbah berat yang sama. Krim dipanaskan terlebih dahulu sebelum dituangkannya pada coklat dan diaduk atau dicampur sehingga rata - ada resipi tertentu yang mencadangkan penambahan minuman keras atau ekstrak perisa ditambah jika dikehendaki. Mentega biasanya ditambah untuk memberikan ganache penampilan berkilat dan tekstur halus, menambah sirap jagung juga memberikan warna yang berkilat dan digunakan untuk mengeringkan ganes tanpa kesan sampingan penghabluran yang berasal dari gula lain. Bergantung pada jenis coklat yang digunakan, untuk tujuan yang dimaksudkan oleh ganache, dan suhu di mana ia akan disajikan, nisbah coklat ke krim bervariasi untuk memperoleh konsistensi yang diinginkan.

Biasanya, dua bahagian coklat untuk satu bahagian krim digunakan untuk mengisi kek atau sebagai asas untuk membuat coklat truffles, manakala satu hingga satu biasanya digunakan sebagai glaze. Jika menggunakan coklat putih nisbah 3 bahagian coklat kepada 1 bahagian krim adalah standard. Ganache juga dicurahkan ke dalam acuan atau terrine manakala hangat dan dibenarkan untuk ditetapkan atau sejuk. Apabila ia telah disejukkan, ia boleh dikeluarkan dari acuan dan dihiris sama dengan pâté.

whipping cream biasanya lebih sesuai dibuat kreamier, ganache tebal. Pasangan ini juga mempunyai coklat gelap antara 60-82%. Sekiranya coklat terlarut habis semasa dicampur dengan krim hangat, sesudu air panas oleh ditambah ke dalam campuran untuk memperbaiki masalah ini.

Rujukan
-------

1. ↑  Rombauer, Irma S.; Marion Rombauer Becker; Ethan Becker (2006). *Joy of Cooking*. New York: Scribner. m/s. 795. ISBN 0-7432-4626-8.
2. ↑  'Jeanne', "Correspondance: Jeanne à Florence", *Journal des Demoiselles* **37**:27 (1869)
3. ↑  *Oxford English Dictionary* 3rd edition online, 2015, *s.v.*
4. ↑  *Larousse Gastronomique* (ed. Third English language). Hamlyn. 2009. m/s. 488. ISBN 978-0-600-62042-6.
Bagi bekas petempatan di California, lihat Gimbal, California.
Ilustrasi set gimbal dua paksi rigkas; gelang pusat boleh ditetapkan secara mencancang.
Dalam suatu set tiga buah gimbal ditetapkan bersama-sama, setiap satu menyediakan darjah kebebasan: guling, anggul dan rewang.
**Gimbal** ialah sokongan berpangsi yang membolehkan putaran sesebuah objek pada satu paksi tunggal. Satu set tiga buah gimbal, satu ditetapkan pada yang lagi sebauh dengan paksi pangsi ortogon, boleh digunakan untuk membolehkan objek yang ditetapkan pada gimbal paling dalam untuk kekal tidak bersandar pada putaran sokongannya (contohnya, mencancang dalam animasi pertama). Contohnya, di atas sebuah kapal, giroskop, kompas atas kapal, dapur, dan juga pemegang minuman yang biasanya menggunakan gimbal untuk mengekalkannya menegak berhubungan dengan ufuk sungguhpun anggulan dan gulingan.

Ampaian gimbal yang digunakan untuk menetapkan kompas dan yang sepertinya kadang-kadang dipanggil **ampaian Cardan** sempena ahli matematik dan ahli fizik Itali, Gerolamo Cardano (1501–1576), yang memerihalkannya secara terperinci. Walau bagaimanapun, Cardano tidak mencipta gimbal, atau mendakwa bahawa beliau menciptanya. Peranti ini sejak itu telah diketahui sejak baharian dan mungkin tidak mempunyai pencipta tunggal yang boleh dikenal pasti.

Lihat juga
----------

* Mangga gimbal
* Sendi Canfield
* Heligimbal
* Sendi sejagat - sendi Cardan
* Aci Cardan
* Giroskop
* Masalah lubang kunci
* Periuk wap

Rujukan
-------

1. ↑  Needham, Joseph. (1986). *Science and Civilization in China: Volume 4, Physics and Physical Technology; Part 2, Mechanical Engineering*. Taipei: Caves Books Ltd. Muka surat 229.
2. ↑  Francis C. Moon, *The Machines of Leonardo da Vinci and Franz Reuleaux: Kinematics of Machines from the Renaissance to the 20th Century*, ms 314, Springer, 2007 ISBN 1-4020-5598-6.
Negeri Terengganu Darul Iman adalah salah sebuah negeri yang terletak di Pantai Timur Semenanjung Malaysia. Ia terletak diantara garisan bujur 102.25 dengan 103.50 dan garisan lintang 4 hingga 5.50. Di bahagian selatan dan barat daya pula bersempadan dengan Pahang.

Keluasan negeri Terengganu sekarang kira-kira 1,295,638.3 hektar / 1,295,512.1 hektar. Jaluran pantainya menganjur sejauh 225 kilometer dari Utara ( Besut ) ke selatan ( Kemaman ). Sebelum tahun 1947 terdapat sembilan daerah di Terengganu; Kuala Terengganu, Kemaman, Kemasik, Paka, Dungun, Marang, Hulu Terengganu, Besut dan Setiu. Daerah dalam negeri Terengganu dikurangkan kepada enam: Kuala Terengganu, Kemaman, Dungun, Marang, Hulu Terengganu dan Besut. Kemudiannya pada 1 Januari 1985, sebuah daerah baru iaitu Setiu telah dibentuk dan menjadikan daerah ketujuh di Negeri Terengganu. 

Tiap-tiap daerah ini ditadbirkan oleh Pegawai Daerah. Keluasan daerah tersebut adalah: Kuala Terengganu 60,654.3 hektar; Kemaman, 253,559.9 hektar; Dungun, 273,503.1 hektar; Marang, 66,654.3 hektar; Hulu Terengganu, 387,463.6 hektar, Setiu, 130,436.3 dan Besut, 123,367.8 hektar. Bandar-bandar utama di Terengganu adalah Bandar Kuala Terengganu (ibu negeri), Chukai, Kuala Besut, Rantau Abang dan Kuala Dungun.

Penduduk Terengganu bertambah dari setahun ke setahun. Pada tahun 1912 penduduk Terengganu berjumlah 153,765 orang. Pada tahun 1951 seramai 236,300 orang. Seterusnya meningkat lagi pada tahun 1959 ke angka 278,147 orang dan tahun 1960 seramai 306,942. Pada tahun 1963 berjumlah 339,816 orang dan pada tahun 1970 berjumlah 405,751 orang. Jumlahnya terus meningkat pada tahun 1990 ke angka 756,300 orang. Kini penduduk Terengganu melebihi 1 juta orang. Daripada jumlah ini 90 peratus adalah orang Melayu dan bakinya terdiri daripada orang Cina dan India.

Ibu negeri Terengganu ialah Kuala Terengganu. Kegiatan utama ekonomi ialah perikanan. Hasil petrolium menguatkan lagi ekonomi negeri.
Negeri Perak meliputi kawasan 6.4% daripada jumlah keluasan Malaysia. Pada tahun 2000, kepadatan penduduk Perak adalah 2.03 juta orang. Secara purata, Perak mencatatkan kadar kenaikan penduduk sebanyak 0.9% setahun. Perak mengalami cuaca panas dan lembap sepanjang tahun dan kadar suhu di antara 23.7 darjah ke 33.2 darjah Celsius, serta kelembapan melebihi 82.3% serta hujan pada kadar 3,218.00mm setahun. Bukit Larut merupakan tempat yang paling lembap di Malaysia dengan lebih kurang 5080 mm.

Hampir separuh keluasan Perak diliputi dengan hutan iaitu seluas 10,713 km persegi di mana 95.6% ialah Hutan Hujan Khatulistiwa dan selebihnya iaitu 4.4% adalah hutan paya bakau. Negeri Perak juga dikenali sebagai Bumi Bertuah, dikurniakan dengan pelbagai anugerah Tuhan dan tempat-tempat menarik untuk dinikmati oleh semua lapisan masyarakat. 

Perak terdiri daripada 10 jajahan yang dipanggil sebagai daerah Batang Padang, Kinta, Kuala Kangsar, Larut, Matang dan Selama, Kerian, Manjung, Hilir Perak, Perak Tengah, Hulu Perak dan Kampar. Bandar-bandar utama di Perak adalah termasuk Ipoh, Kuala Kangsar, Taiping, Batu Gajah dan Teluk Intan.
Pantai di Melaka.
Sebagai sebuah negeri yang kedua terkecil di Semenanjung Malaysia (selepas Perlis), Melaka yang mempunyai 3 daerah (Alor Gajah, Jasin dan Melaka Tengah meliputi keluasan tanah sebanyak 1,650 km persegi (anggaran 1.3 peratus keseluruhan jumlah tanah di Malaysia). Bandar bandar utama di negeri Melaka ialah Bandar Melaka, Alor Gajah, Masjid Tanah, Jasin, Merlimau, Tampin dan Air Keroh.

Dari segi geografi, kedudukan Melaka boleh dikatakan amatlah strategik kerana berada di tengah-tengah laluan di antara timur dengan barat. Selain itu, pokok bakau dan api-api boleh dijadikan pelindung semula jadi. Angin Monsun pula tidak mengganggu kegiatan perdagangan kerana muara sungainya yang terlindung daripada tiupan angin keran telah dihalang oleh tanah Sumatera.

Cuaca di Melaka adalah panas dan bercahaya semasa siang dan sejuk semasa malam di sepanjang tahun dengan hujan pada waktu petang. Suhu antara 23 darjah hingga 33 darjah Celsius. Jumlah hujan setahun adalah kira-kira 3,218 mm.
Ybhg. **Datuk Profesor Dr. Ghauth Jasmon** merupakan Naib Canselor Universiti Malaya yang terkini. Beliau telah menggantikan Datuk Rafiah Salim pada 8 November 2008 berikutan keengganan Kementerian Pengajian Tinggi Malaysia menyambung kontrak Rafiah.

Sebelum itu, Ghauth Jasmon merupakan presiden Universiti Multimedia.

Prof. Ghauth Jasmon telah menamatkan pengajian beliau dengan Ijazah Kelas Pertama Kejuruteraan Elektrik pada 1979 dan ijazah kedoktoran dalam Kejuruteraan Sistem Kuasa pada 1982 dari Universiti London.

Prof. Ghauth Jasmon merupakan salah satu ahli bagi International Advisory Council di Universiti Tunku Abdul Rahman.

Kerjaya
-------

Kerjaya akademiknya bermula sebagai pensyarah di Jabatan Kejuruteraan Elektrik, University of Malaya pada 1982. Beliau telah dilantik sebagai Ketua Jabatan Kejuruteraan Elektrik pada 1986 hingga 1988. Melalui kajian, penerbitan dan perundingan, Prof. Ghauth telah dinaikkan kepada Profesor Madya pada 1989 dan Profesor pada 1992. Pada tahun yang sama, beliau telah dilantik sebagai Dekan Fakulti Kejuruteraan dan memegang jawatan itu hingga Ogos 1995. Ketika beliau memegang jawatan dekan, beliau memperkenalkan Program Pembangunan Alam Sekitar yang melibatkan Ijazah dalam Kejuruteraan, Ukur Bahan dan Tanah dan beberapa ijazah Kejuruteraan yang baru seperti Bahan, Telekomunikasi, Perkilangan dan Persekitaran. Prof. Ghauth telah dilantik sebagai Timbalan Naib Canselor (Pembangunan) pada Ogos 1995.

Prof. Ghauth kemudiannya dijemput oleh Telekom Malaysia untuk mengasas dan membina Universiti Telekom (universiti swasta pertama di Malaysia) pada Oktober 1996 dan bertugas sebagai Presiden pada Disember 1996. Pada Mac 1997, kerajaan meminta beliau untuk membina Universiti Multimedia (MMU) di Koridor Raya Multimedia (MSC), Cyberjaya. MMU di MSC telah dicadangkan kerajan untuk menjadi pemangkin kepada pembangunan ICT sepertimana peranan Universiti Stanford di Lembah Silikon. Menjelang Jun 2007, MMU telah mempunyai 22,000 pelajar, 1,600 pekerja, 7 fakulti dan satu Pusat Asasi. MMU juga mempunyai 3800 pelajar antarabangsa dari 81 negara, kakitangan akademik dari 30 buah negara dan bekerjasama dengan banyak syarikat serta agensi luar negara.

Prof. Ghauth menamatkan perkhidmatannya sebagai Presiden MMU pada penghujung bulan Disember 2007 dan mengambil jawatan sebagai Ketua Pegawai Eksekutif bagi Kolej Antarabangsa Unity (UCI). Beliau mengambil jawatan tersebut kerana beliau telah ditawarkan untuk mengarahkan penukaran UCI menjadi universiti swasta, yang dijangka berakhir pada penghujung 2008. Universiti baru itu bakal terletak di tengah-tengah Petaling Jaya dan beliau ingin membentuk universiti bandar ini menjadi institusi berteknologi tinggi bertaraf dunia.
Stadium tersebut pada tahun 1928
**Gelanggang Ais Olimpik St. Moritz** (Jerman: *Eisstadion Badrutts Park*code: de is deprecated ) ialah sebuah stadium terbuka di St. Moritz, Switzerland. Stadium ini merupakan tempat untuk acara hoki ais, luncur laju dan luncur ais berbunga, serta lokasi upacara pembukaan dan penutupan bagi Sukan Olimpik Musim Sejuk 1928 dan Sukan Olimpik Musim Sejuk 1948.

Artis dan pereka Rolf Sachs kini memiliki tapak tersebut, dan bangunan yang menempatkan bilik persalinan untuk atlet dan pegawai serta kemudahan pemerhatian kini berfungsi sebagai rumah peribadinya.

Rujukan
-------

1. ↑  "Best Hosts of Olympic Winter Games Past" Diarkibkan 2011-06-06 di Wayback Machine, *onAir* magazine, Air Canada, February 2010
2. ↑  1928 Winter Olympics official report. Part 2. pp. 1-7, 15. (dalam bahasa Perancis)
3. ↑  1948 Winter Olympics official report. pp. 6, 21, 23. (dalam bahasa Perancis dan Jerman)
4. ↑  MacFarlane, Christina (15 December 2017). "St. Moritz: Meet the man who lives in an Olympic stadium". *CNN*. Dicapai pada 16 December 2017.

46°30′05″N 9°50′59″E﻿ / ﻿46.5014°N 9.8497°E﻿ / 46.5014; 9.849746°30′05″N 9°50′59″E﻿ / ﻿46.5014°N 9.8497°E﻿ / 46.5014; 9.8497

|  |  |
| --- | --- |
| Ikon tunas | Rencana berkaitan Sukan Olimpik ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Peta topografi Sepanyol
Pada keluasan 194,884 mi² (504,782 km²), Sepanyol ialah negara yang ke-51 terbesar di dunia. Saiznya serupa dengan Turkmenistan dan lebih besar berbanding negeri A.S. California.

Spain bersempadan dengan Portugal di barat, Gibraltar (sebuah Wilayah Luar Negeri British) dan Maghribi di selatan, melalui kota-kotanya di Afrika Utara (Ceuta dan Melilla). Di timur laut sepanjang pergunungan Pyrene, Sepanyol bersempadan dengan Perancis dan kerajaan kecil Andorra. Wilayah Sepanyol juga termasuk Kepulauan Balearic di Laut Mediterranean, Kepulauan Canary di Lautan Atlantik dan sebilangan pulau yang tidak dihuni di sisi Mediterranean selat Gibraltar, dikenali sebagai [*Plazas de soberanía*] Error: {{Lang}}: teks mempunyai penanda italik (bantuan), seperti kepulauan Chafarina, Pulau Alborán, "batu-batan" ([*peñones*] Error: {{Lang}}: teks mempunyai penanda italik (bantuan)) Vélez dan Alhucemas, serta Pulau Perejil yang kecil. Di barat laut sepanjang banjaran Pyrene, sebuah pekan terpisah bernama Llívia di Catalonia dikelilingi wilayah Perancis.

Tanah besar Sepanyol didominasi oleh penara dan banjaran gunung yang tinggi, seperti Sierra Nevada. Dari gunung-gunung ini mengalirnya beberapa batang sungai utama seperti Tajo, Ebro, Duero, Guadiana dan Guadalquivir. Tanah lanar dijumpai sekitar kawasan pantai, antaranya yang terbesar ialah kawasan Guadalquivir di Andalusia.

Oleh sebab keadaan geografi dan orografi Sepanyol, iklimnya amat pelbagai; sehingga boleh dibahagi kepada tiga kawasan:

* Iklim kebenuaan yang sederhana terjadi dalam kawasan pedalaman Semenanjung (bandar terbesar, Madrid).
* Kawasan iklim Mediterranean yang terbentang lebih kurang dari dataran Andalusia sepanjang pantai selatan dan timur hingga ke Pyrenees, pada sebelah banjaran gunung sepanjang tepi kawasan pantai yang menghadap laut (bandar terbesar, Barcelona).
* Iklim lautan terjadi di Galicia dan the jalur pantai di tepi Teluk Biscay (bandar terbesar, Bilbao). Kawasan ini sering bergelar Sepanyol Hijau.

Koordinat: 40°00′N 4°00′W﻿ / ﻿40.000°N 4.000°W﻿ / 40.000; -4.000
**Gastrotricha** (**phylum Gastrotricha**), yang biasanya dirujuk sebagai *hairybacks*, adalah kumpulan mikroskopik (0.06-3.0 mm), seperti cacing, haiwan pseudocoelomate, dan diedarkan secara meluas dan banyak dalam persekitaran air tawar dan laut. Mereka kebanyakannya benthic dan hidup dalam periphyton, lapisan organisme kecil dan detritus yang terdapat di dasar laut dan katil badan-badan air lain. Majoriti hidup di antara zarah-zarah sedimen atau di permukaan lain yang tenggelam, tetapi beberapa spesis adalah daratan dan hidup di darat dalam filem air di sekitar biji-biji tanah. Gastrotrichs dibahagikan kepada dua pesanan, iaitu Macrodasyida yang merupakan marin (kecuali dua spesies), dan Chaetonotida, yang sebahagian daripadanya adalah laut dan beberapa air tawar. Hampir lapan ratus spesies gastrotricha telah diterangkan.

Rujukan
-------

1. ↑  Todaro, Antonio (2013). "Gastrotricha". World Register of Marine Species. Dicapai pada 2014-01-26.

Pautan luar
-----------

|  |  |
| --- | --- |
|  | **Wikispesies** mempunyai maklumat berkaitan dengan ***Gastrotricha*** |

* Gastrotrichs in the Encyclopedia of Life
Peta MauritaniaPeta Mauritania
Lokasi Mauritania
Topografi Mauritania
**Mauritania**, sebuah negara di wilayah barat benua Afrika, pada umumnya rata, 1,030,700 kilometer persegi membentuk dataran gersang yang luas dipecahkan oleh rabung sekali-sekala dan singkapan seperti tebing. Mauritania ialah negara terbesar di dunia yang terletak sepenuhnya di bawah ketinggian 1,000 meter (3,300 ka). Ia bersempadan dengan Lautan Atlantik Utara, antara Senegal dan Sahara Barat, Mali dan Algeria. Ia dianggap sebahagian daripada kedua-dua Sahel dan Maghreb. Satu siri scarps menghadap ke barat daya, membelah secara membujur dataran ini di tengah-tengah negara. Skarps juga memisahkan satu siri dataran tinggi batu pasir, yang tertinggi ialah Adrar Plateau, mencapai ketinggian 500 meter atau 1,640 kaki. Oasis yang diberi makan musim bunga terletak di kaki beberapa skarps. Puncak terpencil, selalunya kaya dengan mineral, naik di atas dataran tinggi; puncak yang lebih kecil dipanggil *Guelbs* dan yang lebih besar *Kedias*. Guelb er Richat yang berpusat adalah ciri yang menonjol di wilayah utara-tengah. Kediet ej Jill, berhampiran bandar Zouîrât, mempunyai ketinggian 915 meter atau 3,002 kaki dan merupakan puncak tertinggi.

Pautan luar
-----------

* flagPortal Mauritania

* Map
Alat **GatMalite** adalah rotary barel 5.56mm penerima atas serasi dengan penerima yang lebih rendah dari setiap derivatif AR-15. GatMalite Peranti ini bertujuan untuk mengurangkan hakisan barel, terlalu panas membolehkan senjata untuk tujuan jangka panjang yang berterusan api selama tembakan berat. Meskipun GatMalite mungkin muncul, tidak berkaitan dengan Gatling Gun melainkan senjata mesin ringan bahawa perubahan barel untuk menembak masing-masing. kerjanya telah berakar dari revolver Fosbery sama dijalankan Webley automatik sebagai mundur baut terhadap overhead suatu alur drum yang berputar cluster barel. Untuk mengurangkan tekanan gas sebagai senjata adalah Blowback, operasi recoil dijalankan, tong agak sekitar panjang dari M4 Carbine. Prinsip ini Blowback, operasi recoil tarikh kembali ke MG M.07/12 Schwarzlose yang mempunyai laras pendek untuk tujuan yang sama.

Pautan luar
-----------

1. ↑
2. ↑  Small Arms Illustrated, 2010

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.

|  |  |
| --- | --- |
| Senarai senjata api | Pistol |
|  A  -  B  -  C  -  D  -  E  -  F  -  G  -  H  -  I  -  J  -  K  -  L  -  M  -  N  -  O  -  P  -  Q  -  R  -  S  -  T  -  U  -  V  -  W  -  X  -  Y  -  Z  - Lain-lain. |
Banjaran Pantai Pasifik
**Banjaran Pantai Pasifik** (di Kanada) atau juga dikenali sebagai **Sistem Gunung Pasifik** (di Amerika Syarikat) merupakan siri banjaran gunung yang terbentang di sepanjang pantai barat Amerika Utara dari selatan Alaska sehingga ke utara dan tengah negara Mexico.

Banjaran ini adalah sebahagian daripada Kordilera Amerika Utara (kadang-kala turut dikenali sebagai Kordilera Barat atau di Kanada sebagai Kordilera Pasifik atau/dan Kordilera Kanada), yang merangkumi Pergunungan Rocky, Pergunungan Columbia, Pergunungan Pedalaman, Penara Pedalaman, Sierra Nevada dan beberapa banjaran gunung, penara dan lembangan yang lain.

Walau bagaimanapun, designasi Banjaran Pantai Pasifik hanya terpakai pada Sistem Barat Kordilera Barat yang meliputi Pergunungan Saint Elias, Pergunungan Pantai, Pergunungan Kepulauan, Pergunungan Olimpik, Banjaran Cascade, Banjaran Pantai Oregon, Banjaran Pantai California, Banjaran Transverse, Banjaran Peninsular dan Banjaran Sierra Madre.

Rujukan
-------

1. 1 2  S. Holland, *Landforms of British Columbia*, Kerajaan British Colombia. 1976.
2. ↑  *Physiographic regions of the United States*, USGS

Portal:* flag Kanada
* icon Geografi

|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.
**Gincu bibir (penambah baikkan tekstur bibir)** adalah salah satu jenis gincu bibir. Ia telah digunakan sebagai suatau alat kosmetik yang mampu membantu menambahbaikkan nilai astatik dan cara penggunaan untuk mewujudkan keadaan bibir yang sihat dan cantik.

Informasi
---------

Gincu bibir (penambah baikkan tekstur bibir) ataupun lebih tepat dalam bahasa Inggeris *Lip Volume* adalah produk untuk mengebukan tekstur bibir. Lip Volume dikatakan mampu merangsangkan penghasilan kolagen bibir secara semulajadi bagi membentuk tekstur bibir yang besar, gebu, berkilat serta mengurang garis-garis halus penuaan dibibir tanpa kesan sampingan, tidak sakit dan tidak perlu sebarang bentuk suntikan dan pembedahan. Kesan pemakaian Lip Volume secara berterusan dikatakan mampu membentuk suatu bibir yang bersaiz sehingga 60%.

Ramuan
------

Lipstick Volume mengandungi: Petrolatum (gel petrolium tulen), Macadamia, Ternifolia Minyak Biji Macadamia Ternifolia, Ethyhexyl Stearate, Cetearyl Isononanoate, Decyl Oleate, Dicocoyl Pentaerythrityl Distearyl Citrate, Sorbitan Sesquioleate, Cera Microcristallina Microcristalline Wax, Menthyl PCA, Cera Alba Beeswax, Palmitoyl Oligopeptide, Bisabolol, Panthenol, Lesitin, Ascorbyl Palmitate, Tocopherol, Ethylhexyl Palmitate, Aluminium Sterates, Tribehenin, Sorbitan Isostearate, Air, Parfum Fragrance, Methylparaben, Propylparaben.

Rujukan
-------

* Lip Volume Diarkibkan 2010-12-29 di Wayback Machine - Laman sesawang Fesyen, jualan & kecantikan yang diasaskan oleh Sophie Cook pada April 2007.
Peta Montenegro
Secara antarabangsanya, Montenegro bersempadankan Croatia, Bosnia dan Herzegovina, Serbia, Albania dan wilayah Serbia selatan iaitu wilayah Kosovo.

Permukaan bumi Montenegro adalah dari kemuncak-kemuncak tinggi di sepanjang sempadannya dengan Kosovo dan satu segmen Karst bahagian barat semenanjung Balkan di Albania, sehingga ke satu tanah rata sempit yang hanya berkeluasan satu sehingga empat batu. Tanah rata berhenti secara tiba-tiba di utara, di mana Gunung Lovcen dan Gunung Orjen mempunyai lembah curam hingga ke Teluk Kotor.

Kawasan luas Karst Montenegro berada pada ketinggian 1,000 meter (3,281 kaki) atas paras laut akan tetapi sesetengah kawasan meninggi ke 2,000 meter (6,560 kaki) sebagai contoh Gunung Orjen (1,894 m / 6,214 kaki), masif tertinggi di kawasan batu kapur persisiran pantai. Lembah sungai Zeta adalah kawasan yang terendah pada ketinggian 500 meter (1,640 kaki).

Pergunungan Montenegro yang kasar merangkumi sesetengah kawasan paling tidak rata di Eropah. Secara puratanya mereka mempunyai ketinggian lebih daripada 2,000 meter (6,560 kaki). Satu kemuncak negara ini yang paling terkenal adalah Bobotov Kuk di gunung Durmitor, yang mencapai ketinggian 2,522 meter 8,274 kaki). Pergunungan Montenegro merupakan yang paling kehilangan ais semasa waktu zaman ais yang lampau.

* Pantai terpanjang: Velika Plaza, Ulcinj - 13,000 meter (8 batu)
* Kemuncak tertinggi: Bobotov Kuk (Gunung Durmitor) - 2,522 meter (8,274 kaki)
* Tasik terbesar: Tasik Skadar - 391 km² (151 mi²) luas permukaan.
* Lembah tercuram: Sungai Tara - 1,300 meter (4,265 kaki)
* Teluk terbesar: Teluk Kotor
* Taman-taman negara: Durmitor - 390 km² (150 mi²), Lovćen - 64 km² (25 mi²), Biogradska Gora - 54 km² (21 mi²), Tasik Skadar - 400 km²(154 mi²)
* Tapak Warisan Dunia UNESCO: Durmitor dan lembah Sungai Tara, bandar lama Kotor.
***Gat*** ialah sejenis topi tradisional Korea yang dipakai oleh lelaki bersama dengan *hanbok* (pakaian tradisional Korea) pada zaman Joseon. Ia dibuat daripada bulu kuda dengan bingkai buluh dan sebahagiannya berwarna hitam telus. 

Kebanyakan *gat* berbentuk silinder dengan pinggiran lebar pada bingkai buluh. Sebelum akhir abad ke-19, hanya lelaki kelas bangsawan yang boleh memakai *gat*, yang mewakili status sosial mereka dan melindungi sanggul mereka (Hangul: 상투code: ko is deprecated ; RR: **sangtu**). 

Semasa zaman Joseon, *gat* hitam (Hangul: 흑립code: ko is deprecated ; Hanja: 黑笠code: ko is deprecated ; RR: **heungnip**) hanya khusus untuk lelaki yang telah lulus peperiksaan *gwageo*. Orang biasa memakai jenis yang disebut *paeraengi* (패랭이code: ko is deprecated ) yang ditenun daripada serat buluh.

Artisan yang membuat *gat* dipanggil *ganniljang* (갓일장code: ko is deprecated ) dalam bahasa Korea, daripada perkataan *gannil* ( 갓일code: ko is deprecated  "pembuatan topi") + *jang* (Hangul: 장code: ko is deprecated ; Hanja: 匠code: ko is deprecated  "tukang, penghasil kraf").

Lihat juga
----------

* Hanbok
* Budaya Korea
* Senarai topik berkaitan Korea
* Manggeon

Catatan
-------

1. ↑  "패랭이". *naver.com*. Dicapai pada 2 November 2015.

Pautan luar
-----------

* *Gat, Penutup Kepala Tradisional di Korea* oleh Institut Penyelidikan Warisan Budaya Nasional
* "Master Artisan Pembuatan Topi Kuda Kuda" (dalam bahasa Korea)
Penggambaran skematik peristiwa utama dalam sejarah Bumi
**Geokronologi** merupakan sains menentukan usia batu, fosil, dan endapan yang menggunakan tanda tangan yang wujud di dalam batu itu sendiri. Geokronologi mutlak boleh dicapai melalui isotop radioaktif, sedangkan geokronologi relatif diberikan oleh alat-alat seperti palaeomagnetism dan nisbah isotop stabil. Dengan menggabungkan beberapa penunjuk geokronologi (dan biostratigrafi), ketepatan usia yang dapat sembuh dapat ditingkatkan.

Geokronologi adalah berbeza dalam aplikasi dari biostratigrafi, yang merupakan ilmu penyerahan batuan endapan kepada tempoh geologi yang diketahui melalui menggambarkan, mengkatalog dan membandingkan kumpulan fosil bunga dan fauna. Biostratigrafi tidak secara langsung memberikan penentuan usia mutlak batu, tetapi sekadar meletakkannya dalam selang waktu di mana perhimpunan fosil diketahui wujud bersama. Kedua-dua disiplin ini bekerja bersama-sama dengan tangan, bagaimanapun, ke titik di mana mereka berkongsi sistem penamaan batu yang sama dan masa yang digunakan untuk mengklasifikasikan lapisan dalam lapisan.

Sains geokronologi adalah alat utama yang digunakan dalam disiplin kronostratigrafi, yang cuba untuk mendapatkan tarikh usia mutlak untuk semua kumpulan fosil dan menentukan sejarah geologi Bumi dan badan luar angkasa.

Perbezaan dari kronostratigrafi
-------------------------------

Adalah penting untuk tidak mengelirukan unit geokronologi dan kronostratigrafi. Unit geokronologi adalah tempoh masa, oleh itu adalah betul untuk mengatakan bahawa *Tyrannosaurus rex* hidup semasa Tempoh Akhir Usia Kapur. Unit kronostratigrafi adalah bahan geologi, jadi juga betul mengatakan bahawa fosil genus *Tyrannosaurus* telah dijumpai dalam Siri Kapur Atas. Dengan cara yang sama, adalah sepenuhnya mungkin untuk pergi dan melawat deposit Serat Atas Kapur - seperti deposit Hell Creek di mana fosil *Tyrannosaurus "'didapati' melawat Zaman Usia Kapur Lewat kerana ia adalah tempoh masa.\*

Lihat juga
----------

* Usia Bumi

Rujukan
-------

1. ↑  David Weishampel:*The Evolution and Extinction of the Dinosaurs*, 1996, Cambridge Press, ISBN 0-521-44496-9
2. ↑  Julia Jackson: *Glossary of Geology*, 1987, American Geological Institute, ISBN 0-922152-34-9
3. ↑  Smith, J.B. Lamanna, M.C. Lacovara, K.J. Dodson, P. Jnr. Poole, J.C. and Giegengack, R. 2001. A Giant Sauropod Dinosaur from an Upper Cretaceous Mangrove Deposit in Egypt. *Science*, **292**, 1704-1707

Bacaan lanjut
-------------

* Smart, P.L. and Frances, P.D. (1991), *Quaternary dating methods - a user's guide*. Quaternary Research Association Technical Guide No.4 ISBN 0-907780-08-3
* Lowe, J.J. and Walker, M.J.C. (1997), *Reconstructing Quaternary Environments* (2nd edition). Longman publishing ISBN 0-582-10166-2
* Mattinson, J. M. (2013), *Revolution and evolution: 100 years of U-Pb geochronology*. Elements 9, 53-57.
* *Geochronology bibliography* Talk:Origins Archive

Pautan luar
-----------

* International Commission on Stratigraphy
* BGS Open Data  Geochronological Ontologies
**Bahasa Kutai** adalah Bahasa Melayu yang hidup dan berkembang selari dengan perkembangan suku Kutai. Suku Kutai adalah suku yang mendiami alur sepanjang Sungai Mahakam, dan populasi terbesar di wilayah bekas Kabupaten Kutai dahulu (Kabupaten induk dari Kabupaten Kutai Barat, Kutai Kartanegara, dan Kutai Timur sekarang ini).

Bahasa Kutai umumnya hidup dan berkembang dalam bentuk penuturan (percakapan), serta sastera dalam bentuk puisi (pantun). Sangat sedikit bukti-bukti bertulis yang dihasilkan dalam Bahasa Kutai, terlebih lagi yang dihasilkan pada tempoh pemerintahan Sultan Kutai Kartanegara. Umumnya produk bertulis pada zaman itu berbahasa Melayu, dengan tulisan Jawi.

Mengikut morfologi penuturannya, ada tiga dialek dalam bahasa Kutai yang umum dijumpai saat ini, iaitu **dialek Tenggarong**, **loghat Pekan Bangun**, dan **dialek Muara Ancalong**. Mungkin para penyelidik sastera selepasnya akan dapat lagi merinci sub-sub dialek di wilayah sekitar Tenggarong, Kota Bangun dan Muara Ancalong tersebut. Dialek-dialek ini berkembang dengan diikuti perbezaan morfologi maupun peristilahan untuk setiap kosa kata.



|  |  |
| --- | --- |
| Ikon tunas | Rencana berkaitan bahasa ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Bakumatsu** (幕末) adalah salah satu pembahagian zaman dalam sejarah Jepun yang merujuk kepada tahun-tahun terakhir zaman Edo menjelang runtuhnya Keshogunan Tokugawa. zaman ini dimulai dari peristiwa Kedatangan Kapal Hitam (1853) hingga Perang Boshin (1869). Dalam zaman Bakumatsu terjadi peristiwa bersejarah berakhirnya kebijakan isolasi yang disebut *sakoku* dan masa transisi dari pemerintahan feodal Keshogunan Tokugawa ke Pemerintah Meiji.

Walaupun tidak ada definisi yang pasti, awal zaman Bakumatsu atau akhir Keshogunan Tokugawa biasanya merujuk kepada tahun kedatangan Kapal Hitam Angkatan Laut Amerika Syarikat yang dipimpin Komodor Matthew C. Perry (1853) hingga keshogunan kehilangan kendali atas Jepun, dan shogun Tokugawa Yoshinobu mengembalikan kekuasaan kepada maharaja pada tahun 1867. Pada tahun berikutnya (1868), Maharaja Meiji naik takhta dan memulakan suatu zaman pemodenan yang disebut sebagai zaman Meiji.

Secara garis besar ada dua puak pecahan besar iaitu puak nasionalis yang menyokong wewenang di bawah maharaja dan puak keshogunan yang didokong kelompok samurai elit Shinsengumi. Walaupun demikian, masih ada puak lain juga memanfaatkan tahun-tahun terakhir Keshogunan Tokugawa untuk mencari keuntungan politik. Dua kekuatan besar yang mendorong runtuhnya Keshogunan Tokugawa adalah kalangan tozama daimyo yang tidak puas dengan Keshogunan Tokugawa dan sentimen anti-Barat yang muncul setelah kedatangan Komodor Perry. Kalangan tozama daimyo tersisih dari kekuasaan pemerintahan setelah dikalahkan dalam Pertempuran Sekigahara tahun 1600. Sentimen anti-Barat diungkap dalam slogan politik "Sonnō jōi" ("dukung kaisar, usir orang barbar"). Titik akhir Bakumatsu adalah Perang Boshin dan Pertempuran Toba-Fushimi yang berakhir dengan kekalahan pasukan pendukung keshogunan.

Rujukan
-------

1. ↑  Hillsborough, Romulus. *Shinsengumi: The Shōgun's Last Samurai Corps*. North Clarendon, Vermont: Tuttle Publishing, 2005.
2. ↑  Mark Ravina, *Last Samurai: The Life and Battles of Saigo Takamori*, John Wiley & Sons, 2004.

|  |  |
| --- | --- |
| Ikon tunas | Rencana berkaitan Jepun ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Templat:Dua kegunaan lain

Gelombang rerambut (riak) di dalam air.
Riak di Lifjord di Øksnes, Norway.
Gelombang rerambut dihasilkan oleh hentaman titisan di antara permukaan antara air dengan udara. Dalam fotograf ini asal usul istilah popular "simpul tapak kucing" terbukti.
**Gelombang rerambut** ialah gelombang yang bergerak di sepanjang sempadan fasa sesuatu bendalir, yang dinamiknya didominasi oleh kesan tegangan permukaan.

Gelombang rerambut adalah biasa di alam semula jadi dan di rumah, dan kerap dirujuk sebagai **riak**. Panjang gelombang gelombang rerambut di dalam air biasanya kurang daripada beberapa sentimeter.

Apabila dijana oleh angin sepoi di perairan lepas, nama nautika untuknya ialah ombak "simpul tapak kucing", kerana menyerupai bekas tapak. Bayu sepoi yang menerbangkan riak kecil kadang-kadang dirujuk sebagai simpul tapak kucing. Di lautan lepas, ombak permukaan lautan yang jauh lebih besar (laut dan alun) mungkin disebabkan oleh tautan riak-ombak lebih kecil yang disebabkan oleh angin.

**Gelombang graviti–rerambut** di antara muka bendalir dipengaruhi oleh kedua-dua tegangan permukaan dan graviti, serta oleh inersia.

Lihat juga
----------

* Tindakan rerambut
* Serakan (gelombang air)
* Paip bendalir
* Gelombang rerambut terma
* Aliran dua fasa
* Ombak permukaan lautan
* Riak bentukan ombak

Galeri
------

* Riak di dalam airRiak di dalam air
* Riak di dalam air dicipta oleh ayak-ayakRiak di dalam air dicipta oleh ayak-ayak
* Riak air paip di atas lubang palamRiak air paip di atas lubang palam
*

Nota
----

Rujukan
-------

* Lamb, H. (1994). *Hydrodynamics* (ed. 6). Akhbar Universiti Cambridge. ISBN 978-0-521-45868-9.
* Phillips, O. M. (1977). *The dynamics of the upper ocean* (ed. 2). Akhbar Universiti Cambridge. ISBN 0-521-29801-6.
* Dingemans, M. W. (1997). *Water wave propagation over uneven bottoms*. Advanced Series on Ocean Engineering. **13**. World Scientific, Singapura. m/s. 2 Bahagian, 967 muka surat. ISBN 981-02-0427-2.
* Safran, Samuel (1994). *Statistical thermodynamics of surfaces, interfaces, and membranes*. Addison-Wesley.
* Tufillaro, N. B.; Ramshankar, R.; Gollub, J. P. (1989). "Order-disorder transition in capillary ripples". *Physical Review Letters*. **62** (4): 422–425. Bibcode:1989PhRvL..62..422T. doi:10.1103/PhysRevLett.62.422. PMID 10040229.

Pautan luar
-----------

* Masukan gelombang rerambut di sklogwiki
Majalah ***Gelihati*** (digayakan sebagai ***gelihati***) ialah sebuah majalah humor di Malaysia yang terbit pada tahun yang sama dengan *Gila-Gila*.[*bila?*] Penerbitan majalah ini lewat sebulan dua daripada *Gila-Gila*.[*bila?*] Majalah ini didokong oleh kartunis-kartunis lama seperti Ithnin Hj. Rahim (Nin), Allahyarham MOJO, Yuzal, Dinie Jurie, Wahidi, Jon, Mazlanoor, Nazan, Raz, Piah, Kartekana, Yusof Osman YO, Poe, Tok Perak, Kutilyoyo, Rodin, Gayour dan ramai lagi. Format penerbitannya adalah lebih kurang sama dengan majalah pesaingnya.[*penjelasan lanjut diperlukan*] Penerbitan *Gelihati* juga dilihat sebagai persaingan yang sihat dan turut memberi peluang kepada kartunis-kartunis pelapis yang lebih ramai. Antara kartunis yang baharu ketika itu ialah Nen, Adeputera, Namron, Pink, Ribut dan lain-lain lagi.

Dengan kemunculan banyak lagi majalah humor yang seumpama, *Gelihati* kemudiannya tidak lagi begitu dominan setelah hampir dua dekad dalam penerbitannya. Syarikat penerbitannya memberikan tumpuan yang lebih utama kepada penerbitan berkala yang lain seperti *Bacaria*, *Mingguan Wanita*, *Media Hiburan* dan lain-lain. Pelukis-pelukis kartun yang berada di bawah bumbungnya masih aktif menjadi ilustrator kepada penerbitan-penebitan itu.[*penjelasan lanjut diperlukan*]

Pautan luar
-----------

*

Lihat juga
----------

* Komik di Malaysia

Rujukan
-------
Bendera Hungary.
**Bendera negara Hungary** adalah bendera dengan tiga warna yang dibahagi menjadi tiga bahagian secara mendatar (horizontal). Warnanya adalah merah, putih dan hijau.

Bendera ini menjadi bendera rasmi Hungary sejak 1 Oktober 1957.

Rekaan
------

### Perlambangan

Sejarah
-------

Bendera ini datangnya daripada pergerakan kemerdekaan yang menentang kedua-dua Kerajaan Hungary dan Empayar Habsburg dalam Revolusi Hungary 1848 untuk membentuk suatu republik. Perekaan bendera tiga warna ini diilham Bendera Perancis yang merupakan simbol republikanisme dan revolusi yang ingin dibangkitkan pergerakan tersebut. Warna-warna merah, putih dan hijau datangnya daripada jata Kerajaan Hungary yang telah wujud sejak pertengahan abad ke-15.

Zaman Perang-Perang Dunia
* Bendera Hungary Pertama setelah merdeka dari Austria-Hungary.Bendera Hungary Pertama setelah merdeka dari Austria-Hungary.
* Bendera Republik Demokratik Hungary (1918-1919 dan 1920).Bendera Republik Demokratik Hungary (1918-1919 dan 1920).
* Bendera Republik Soviet Hungary (1919).Bendera Republik Soviet Hungary (1919).
* Bendera Kerajaan Hungary (1920–1946).Bendera Kerajaan Hungary (1920–1946).

Akhir Perang Dunia Kedua hingga Perang Dingin
* Bendera Republik Rakyat Hungary dari 1949-1956.Bendera Republik Rakyat Hungary dari 1949-1956.
* Bendera Republik Rakyat Hungary (1957-1989).Bendera Republik Rakyat Hungary (1957-1989).

Lihat juga
----------

* Lambang Hungary

* Bendera ItaliBendera Itali
* Bendera MexicoBendera Mexico

Pautan luar
-----------

* *Hungary* di *Flags of the World*
* Flag of Hungary at Flagspot.net
* (Hungary) The Constitution of the Hungarian Republic (=Law 1949/XX)
* (Hungary) Law 1995/LXXXIII
* (Hungary) Law 2000/XXXVIII

|  |  |
| --- | --- |
| Ikon tunas | Rencana berkenaan bendera ini ialah rencana tunas. Anda boleh membantu Wikipedia dengan mengembangkannya. |

* l
* b
* s
Banjaran Singa kelihatan dari pantai Freetown menghadap Lautan Atlantik.
**Banjaran Singa** (bahasa Inggeris: ***Lion Mountains***code: en is deprecated , Portugis: *Serra Leoa*code: pt is deprecated ) ialah banjaran gunung terletak di Semenanjung Freetown tenggara Freetown di pesisiran Atlantik Sierra Leone, ia terangkum dalam cagar alam Kawasan Barat. Puncak tertingginya Picket Hill setinggi 888 meter.

Kawasan ini merupakan bentuk mukabumi paling menonjol sepanjang pesisiran benua Afrika dari Maghribi ke Cameroon, maka ia pernah menjadi sangat diamati para penjelajah Eropah yang mengelilingi benua ini. Salah seorang peneroka ini, Pedro de Sintra dari Portugal merupakan orang Eropah pertama mencatat ia dalam petanya pada 1462, maklumat ini kemudiannya digunakan para pereka Itali melalui Alvise Cadamosto yang mengitalikan nama kawasan ini sebagai *Sierra Leone* yang kekal digunakan oleh pihak British sehingga hari ini.

Rujukan
-------

1. ↑  5 Thing to Know About Sierra Leone Diarkibkan 2020-03-26 di Wayback Machine *Reign Ministries*
**Bendera Kenya** diadopsi pada 12 Disember 1963. Bendera ini merupakan bendera triwarna yang mendatar dengan warna hitam, merah, dan hijau. Di antara warna tersebut terdapat jalur berwarna putih. Di tengah-tengah bendera pula boleh didapati sebuah perisai Maasai.

Rekaan
------

### Maklumat warna

| Skema | Merah | Hijau |
| --- | --- | --- |
| Warna piawai Britain | Merah pejabat pos 0-006 | 0-010 |

Sumber: Kenyan Flag Diarkibkan 2007-04-29 di Wayback Machine di *Get Kenya Online*. Diakses 6 Ogos 2006.
Sumber: Flag Specifications Diarkibkan 2006-02-07 di Wayback Machine di *Kenya National Archives*. Diakses 16 Februari 2006.
### Helaian rekaan

Helaian rekaanHelaian rekaan

Lihat juga
----------

* Lambang Kenya

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Bendera Kenya*** |

* *Kenya* di *Flags of the World*

|  |  |
| --- | --- |
| Ikon tunas | Rencana berkenaan bendera ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Banjaran Pemisah Besar** (bahasa Inggeris: *Great Dividing Range*code: en is deprecated ) adalah serangkai banjaran gunung, dataran tinggi dan bukit-bukau sepanjang dan selari pantai timur benua Australia; ia merupakan banjaran daratan kelima terpanjang di dunia. Banjaran ini memanjang dengan jarak lebih 3,500 kilometer dari Pulau Dauan di Selat Torres hujung utara Semenanjung Cape York, sepanjang sepanjang pesisiran timur melalui Queensland dan New South Wales, kemudian membarat rentas Victoria merendah menjadi bukit-bukau dataran Wimmera sebelah barat wilayah Grampian. Gunung tertinggi benua Australia, Gunung Kosciuszko, berada di kawasan Banjaran Salji selatan banjaran ini.

Banjaran ini merupakan ciri bumi paling menonjol di benua tersebut; ia turut berperanan sebagai legeh mengalirkan air kepada semua sistem sungai di timur benua itu.

Rujukan
-------

1. ↑  "Kosciuszko National Park". *Australian Alps National Parks*. Australian Government. Dicapai pada 18 Mei 2019.
2. ↑  Australia.gov. "Australian Rocks and Mountains". Diarkibkan daripada yang asal pada 2012-07-15. Dicapai pada 18 September 2012. Unknown parameter `|dead-url=` ignored (bantuan)
***Get Smart*** ialah sebuah siri televisyen komedi aksi dari Amerika Syarikat dihasilkan bersama Mel Brooks dan Buck Henry untuk siaran NBC pada 18 September 1965. Siri yang dibintangi Don Adams, Barbara Feldon dan Edward Platt ini dihasilkan sebagai pemarodian dua media yang paling masyhur ketika rancangan ini disiarkan iaitu James Bond dan Inspector Clouseau.

Siri ini disiarkan dalam NBC dari tahun 1965 ke 1969, sebelum tamat habis lima musim pada 15 Mei 1970 di CBS sebanyak 138 buah episod keseluruhan. Ia turut disusuli dengan seberapa media terkemudian seperti *The Nude Bomb* (filem cetera 1980), *Get Smart, Again!* (telefilem 1989) serta juga bikinan-bikinan semula siri 1995 dan filem tahun 2008.

Jalan cerita
------------

The series centers on bumbling secret agent Maxwell "Max" Smart (Don Adams), also known as Agent 86, and his more sensible female partner, Agent 99 (Barbara Feldon). Agents 86 and 99 work for CONTROL, a secret U.S. government counterintelligence agency based in Washington, DC. The pair investigates and thwarts various threats to the world, though Smart's incompetent nature and demands to do things by-the-book invariably cause complications. However, Smart never fails to save the day. Looking on is the long-suffering head of CONTROL (Edward Platt), who is addressed simply as "Chief".

Barisan watak
-------------

Rujukan
-------

1. ↑  *Get Smart* Buck Henry Season 1 commentary
2. ↑  Buck Henry and Barbara Feldon, Season 3 DVD commentary

Pautan luar
-----------

* *title*  di Pangkalan Data Filem Internet (IMDb)
* Maklumat lanjut mengenai siri ini di Museum of Broadcast Communications
Sebuah belon kaji cuaca di Nunavut, Kanada.
**Belon kaji cuaca** ialah sebuah belon yang diterbangkan pada altitud tinggi dan dipasang dengan alat-alat kajian untuk mengkaji dan memperoleh maklumat tekanan atmosfera, suhu, kelembapan dan kelajuan angin dengan satu alat boleh kembang kecil - radiosonde. Maklumat-maklumat berkenaang angin dapat diambil menerusi pengesanan belon oleh radar, pencarian arah radio atau sistem pandu arah seperti GPS. Belon ini dibina untuk berada pada altitud yang tetap dalam tempoh panjang (*transosondes*). Belon-belon kaji cuaca tanpa peralatan pula digunakan untuk menentukan angin aras atasan serta ketinggian lapisan-lapisan awan. Bagi belon-belon ini, seuatu teropong ukur atau stesen penuh digunakan untuk menjejak azimut dan ketinggian belon.

Belon-belon kaji cuaca dilancarkan untuk memerhati dan menilai keadaan cuaca semasa serta membantu pemodelan dan ramalan cuaca. Antara 900 ke 1,300 lokasi dijadikan tempat pelancaran belon kaji cuaca secara kerap, dengan dua atau empat buah dilancarkan setiap hari.

Rujukan
-------

1. ↑  "NWS factsheet" (dalam bahasa Inggeris). Diarkibkan daripada yang asal pada 2016-02-20.
2. ↑  Radiosonde
3. ↑  Observations
4. ↑  Upper-Air Stations

Pautan luar
-----------

* Media berkenaan Belon kaji cuaca di Wikimedia Commons
Peta Slovenia
Slovenia terletak di Eropah Tengah. Kawasan-kawasan geografi Eropah bertemu di Slovenia: Banjaran Alps, Pergunungan Dinarides, Dataran Pannonia dan pesisiran pantai Mediterranean.

Puncak yang tertinggi di Slovenia ialah Triglav (2,864 meter; 9,396 kaki); secara puratanya ketinggian negara ini ialah sebanyak 557 meter (1,827 kaki) dari aras laut. Separuh daripada negara ini dilitupi hutan (11,691 km persegi; 4,514 batu persegi) menjadikan Slovenia sebagai negara ketiga paling banyak dilitupi kawasan hutan di benua Eropah selepas Finland dan Sweden. Kawasan berumput meliputi 5,593 km persegi (2,159 batu persegi) manakala kawasan perladangan meliputi 2,471 km persegi (954 batu persegi). Terdapat juga kawasan perkebunan yang meliputi 363 km persegi (140 batu persegi) dan kebun anggur yang meliputi 216 km persegi (83 batu persegi).

Kadar suhu puratanya ialah -2 darjah Celcius (28 darjah Fahrenheit) pada bulan Januari dan 21 darjah Celcius (70 darjah Fahrenheit) pada bulan Julai. Kadar purata hujan adalah sebanyak 1,000 milimeter (39.4 inci) setahun di kawasan pesisiran pantai, sebanyak 3,500 milimeter (137.8 inci) di pergunungan Alps, sebanyak 800 milimeter (31.5 inci) di bahagian tenggara Slovenia dan sebanyak 1,400 milimeter (55.1 inci) di bahagian tengah Slovenia.